รายงานการกำกับดูแลกิจการของคณะกรรมการตรวจสอบ ประจำปี 2548

เรียน ท่านผู้ถือหุ้น บริษัท บริการเชื้อเพลิงการบินกรุงเทพ จำกัด (มหาชน)

ที่ประชุมคณะกรรมการบริษัท บริการเชื้อเพลิงการบินกรุงเทพ จำกัด (มหาชน) ครั้งที่ 3/2546
เมื่อวันที่ 8 สิงหาคม 2546 ได้มีมติแต่งตั้งคณะกรรมการตรวจสอบ
ซึ่งประกอบด้วยกรรมการอิสระรวม 3 ท่าน คือ นายมนัส ลีวีระพันธุ์
เป็นประธานกรรมการตรวจสอบ เรืออากาศเอกอุดม กฤษณัมพก และ ดร.ปิยสวัสดิ์ อัมระนันทน์
เป็นกรรมการตรวจสอบ

คณะกรรมการตรวจสอบ ได้ปฏิบัติหน้าที่ตามขอบเขต หน้าที่ และความรับผิดชอบที่ได้รับ
มอบหมายจากคณะกรรมการบริษัทฯ ซึ่งสอดคล้องกับข้อกำหนดของตลาดหลักทรัพย์แห่งประเทศไทย
โดยในรอบปีบัญชี 2548 ได้จัดให้มีการประชุมคณะกรรมการตรวจสอบจำนวน 7 ครั้ง และในปี
2549 จนถึงวันที่รายงาน จำนวน 2 ครั้ง รวมทั้งสิ้น 9 ครั้ง โดยเป็นการร่วมประชุมกับผู้บริหาร
ผู้สอบบัญชี และ ผู้ตรวจสอบภายในตามความเหมาะสม ซึ่งสรุปสาระสำคัญได้ดังนี้

1.  สอบทานงบการเงินรายไตรมาสและงบการเงินประจำปี 2548
    ซึ่งคณะกรรมการตรวจสอบได้สอบถามและรับฟังคำชี้แจงจากผู้บริหาร และผู้สอบบัญชี
    ในเรื่องที่เกี่ยวข้องอย่างชัดเจน และเพียงพอ จึงมีความเห็นสอดคล้องกับผู้สอบบัญชีว่า
    งบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป

2.  สอบทานระบบการควบคุมภายในที่สำคัญ โดยพบว่า บริษัทฯ มีระบบการควบคุมภายในที่
    เหมาะสม เพียงพอและมีประสิทธิผล
    รวมทั้งสามารถบรรลุวัตถุประสงค์ของการควบคุมภายในในเรื่องข้อมูลทางด้านการบริหาร
    การเงินและการปฏิบัติงาน การปฏิบัติตามข้อกำหนดและกฎระเบียบที่เกี่ยวข้อง
    การดูแลรักษาทรัพย์สิน และการบรรลุวัตถุประสงค์ และ เป้าหมายของการดำเนินงาน
    รวมทั้งมีการเปิดเผยข้อมูลอย่างถูกต้อง ครบถ้วน และเชื่อถือได้ อีกทั้ง ยังได้
    เน้นย้ำให้ฝ่ายบริหารปรับปรุงระบบการควบคุมภายในของบริษัทฯ และบริษัทย่อย
    ให้มีประสิทธิผล และเหมาะสมกับสภาพแวดล้อมทางธุรกิจอย่างต่อเนื่อง และเพื่อให้มั่นใจว่า
    บริษัทฯ สามารถติดตามควบคุมดูแลการดำเนินงานของบริษัทย่อย
    จึงได้เสนอให้มีระบบการติดตาม ดูแลการดำเนินงานของบริษัทย่อย และการกำหนดทิศทางที่
    ชัดเจนให้บุคคลที่บริษัทฯ แต่งตั้งไปเป็นกรรมการหรือผู้บริหารในบริษัทย่อยถือปฏิบัติ นอกจากนี้
    บริษัทฯ ยังได้ให้ความสำคัญต่อการควบคุมภายในด้านระบบสารสนเทศ
    จึงได้ว่าจ้างที่ปรึกษาภายนอกเข้ามาทำการตรวจสอบและติดตามผลเป็นประจำทุกปี

3.  สอบทานการตรวจสอบภายใน โดยได้สอบทานรายงานการตรวจสอบของปี 2548 ซึ่ง
    ครอบคลุมระบบงานที่สำคัญของบริษัทฯ อีกทั้งยังได้กำกับดูแลงานตรวจสอบภายใน
    โดยได้พิจารณาและให้ความเห็นชอบต่อแผนการตรวจสอบประจำปี และระยะยาว 5 ปี
    ซึ่งจัดทำขึ้นโดยอิงตามผลการประเมินความเสี่ยงระดับองค์กรในภาพรวม
    แผนการฝึกอบรมซึ่งครอบคลุมงานด้านการตรวจสอบภายใน กฎหมายและภาษีอากร
    การบริหารความเสี่ยง และการกำกับ ดูแลกิจการที่ดี เป็นต้น
    รวมทั้งให้ความเห็นชอบงบประมาณในการปฏิบัติงาน และการพัฒนาบุคลากร

  นอกจากนี้ ยังได้สนับสนุนให้มีการพัฒนาความรู้และบุคลากรตรวจสอบอย่างต่อเนื่อง
  เพื่อให้การปฏิบัติงานการตรวจสอบภายในเป็นไปตามมาตรฐานสากล
  และยกระดับการตรวจสอบภายในให้มีประสิทธิภาพยิ่งขึ้น

4.  สอบทานระบบการบริหารความเสี่ยงให้มีความเชื่อมโยงกับระบบการควบคุมภายในเพื่อจัดการความเสี่ยงทั่วทั้งบริษัทฯ
    ซึ่งคณะกรรมการตรวจสอบมีความเห็นว่า บริษัทฯ
    มีการปฏิบัติตามกระบวนการบริหารความเสี่ยงสอดคล้องกับคู่มือการบริหารความเสี่ยง
    มีการกำหนดดัชนีชี้วัดความเสี่ยงที่สำคัญ (Key Risk Indicator-KRI)
    ซึ่งถือเป็นระบบเตือนภัยล่วงหน้า เพื่อจะได้แก้ไขปัญหาที่อาจจะเกิดขึ้นได้ทันเหตุการณ์ (Early
    Warning System) อีกทั้งมีการจัดทำแผนการ ดำเนินการกรณีเกิดเหตุการณ์วิกฤต (Crisis
    Management) ให้เหมาะสมตามสถานการณ์ มีการจัดทำระบบบัญชีต้นทุนแยกตามแต่ละกิจกรรม
    (Activity Based Costing) เพื่อที่บริษัทฯ จะได้ทราบต้นทุนของแต่ละกิจกรรมที่ชัดเจน
    และยังเป็นการบริหารความเสี่ยงเพื่อเตรียมความพร้อมในการแข่งขัน
    ซึ่งคาดว่าจะมีความรุนแรงเพิ่มมากขึ้นในอนาคต ทั้งนี้
    คณะกรรมการตรวจสอบได้เสนอความเห็น
    และให้ข้อเสนอแนะเกี่ยวกับการสอบทานระบบการบริหารความเสี่ยงกับ คณะกรรมการบริษัทฯ
    และคณะกรรมการบริหารความเสี่ยง เป็นประจำทุกไตรมาส

5.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ
    รวมถึงการปฏิบัติตามข้อกำหนดของบริษัทฯ และข้อผูกพันที่บริษัทฯ มีไว้กับบุคคลภายนอก
    ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
    และข้อผูกพันที่บริษัทฯ มีไว้กับบุคคลภายนอก

6.  สอบทานและให้ความเห็นต่อรายการที่เกี่ยวโยงกันหรือรายการที่อาจมีความขัดแย้ง
    ทางผลประโยชน์ รวมถึงการเปิดเผยข้อมูลของรายการดังกล่าวตามข้อกำหนดของตลาด
    หลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์
    โดยพบว่า รายการดังกล่าวเป็นรายการที่สมเหตุสมผล
    และเป็นประโยชน์สูงสุดต่อการดำเนินธุรกิจของบริษัทฯ รวมทั้งมีการเปิดเผยข้อมูลอย่างถูกต้อง
    และครบถ้วน

7.  นำเสนอรายงานกิจกรรมของคณะกรรมการตรวจสอบให้กับคณะกรรมการบริษัทฯ ทราบ
    ทุกครั้งที่มีการประชุมคณะกรรมการตรวจสอบ เพื่อให้สอดคล้องกับแนวทางปฏิบัติที่ดีของ
    คณะกรรมการตรวจสอบ

อนึ่ง คณะกรรมการตรวจสอบได้จัดให้มีการประเมินผลตนเองของกรรมการตรวจสอบ และ
การประเมินผลคณะกรรมการตรวจสอบ
เพื่อเป็นการวัดความมีประสิทธิผลของกรรมการตรวจสอบและ คณะกรรมการตรวจสอบ
อีกทั้งยังเป็นกลไกที่สำคัญอย่างหนึ่งตามหลักการการกำกับดูแลกิจการที่ดี

คณะกรรมการตรวจสอบได้พิจารณาคัดเลือกและเสนอต่อคณะกรรมการบริษัทฯ แต่งตั้ง นาง เกษรี
ณรงค์เดช ผู้สอบบัญชีรับอนุญาต เลขทะเบียน 76 หรือ นางณัฐสรัคร์ สโรชนันท์จีน
ผู้สอบบัญชีรับอนุญาต เลขทะเบียน 4563 แห่ง สำนักงาน เอ.เอ็ม.ที. แอสโซซิเอท
เป็นผู้สอบบัญชีของบริษัทฯประจำปี 2549 พร้อมด้วยค่าตอบแทนเป็นจำนวนเงินรวม 676,000 บาท
เพื่อนำเสนอที่ประชุมสามัญผู้ถือหุ้นพิจารณาอนุมัติต่อไป
โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชี ดังกล่าว ดังนี้

-   ผู้สอบบัญชีได้รับคะแนนจากการพิจารณาหลักเกณฑ์ทางด้านเทคนิคและการเงินสูงสุดเมื่อ
    เปรียบเทียบกับสำนักงานสอบบัญชีรายเดิมและรายใหม่อีก 1 ราย
    โดยหลักเกณฑ์ทางด้านเทคนิคที่บริษัทฯ พิจารณาได้แก่ แผนการปฏิบัติงาน ขอบเขต หน้าที่
    และความรับผิดชอบ ความเป็นอิสระ ทีมงานสอบบัญชี ภาพพจน์
    และชื่อเสียงในการให้บริการสอบบัญชี

-   ค่าตอบแทนที่เสนอมาเป็นอัตราที่เหมาะสม โดยได้เสนอค่าตอบแทนผู้สอบบัญชีจากเดิมจำนวน
    563,500 บาท เป็นจำนวน 676,000 บาท หรือเพิ่มขึ้นในอัตรา 19.96% ของค่าตอบแทน
    ประจำปี 2548 ทั้งนี้ เนื่องจากปริมาณงานของบริษัทฯ ที่เพิ่มขึ้น(Additional Work)
    จากการย้ายการดำเนินการจากท่าอากาศยานกรุงเทพไปยังท่าอากาศยานสุวรรณภูมิ
    และจากการ สอบทานรายการในฐานะที่เป็นผู้สอบบัญชีใหม่
    ทั้งนี้เพื่อให้ได้ความเชื่อมั่นอย่างมีเหตุผลว่า
    งบการเงินแสดงข้อมูลที่เป็นข้อเท็จจริงและเป็นไปตามมาตรฐานการสอบบัญชี ที่รับรองทั่วไป

-   มีการปฏิบัติสอดคล้องกับหลักการการกำกับดูแลกิจการที่ดีและข้อกำหนดของสำนักงาน
    คณะกรรมการ ก.ล.ต. ในเรื่องการหมุนเวียนผู้สอบบัญชีผู้ลงนามในงบการเงินทุก 5
    รอบปีบัญชี โดยที่ผ่านมาบริษัทฯ ได้ใช้บริการของสำนักงานสอบบัญชีรายเดิมมาเป็นระยะเวลา
    ติดต่อกัน 13 ปี และใช้ผู้สอบบัญชีรายเดิมลงนามในงบการเงินติดต่อกันมาแล้ว 3 ปี

-   ผู้สอบบัญชีมีความเป็นอิสระในการปฏิบัติงาน

โดยสรุปในภาพรวมแล้ว คณะกรรมการตรวจสอบ ได้ปฏิบัติหน้าที่ครบถ้วนตามที่ได้ระบุไว้ใน
กฎบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ และมีความเห็นว่า บริษัทฯ
มีการรายงานข้อมูลทางการเงินและการดำเนินงานอย่างถูกต้อง
มีระบบการควบคุมภายในและการตรวจสอบ
ภายในที่มีประสิทธิผลภายใต้ระบบการบริหารความเสี่ยงที่เหมาะสมและต่อเนื่อง
มีการปฏิบัติตามกฎหมาย ข้อกำหนดและข้อผูกพันต่างๆ
มีการเปิดเผยรายการที่เกี่ยวโยงกันอย่างถูกต้องและมีการปฏิบัติงานที่สอดคล้องกับระบบการกำกับดูแลกิจการที่ดี
โดยมีความโปร่งใส และเชื่อถือได้ รวมทั้ง
มีการพัฒนาระบบการควบคุมภายในให้มีประสิทธิผลและเหมาะสมกับสภาพแวดล้อมทางธุรกิจอย่างต่อเนื่อง

วันที่ 10 กุมภาพันธ์ 2549

  ในนามคณะกรรมการตรวจสอบ

  (นายมนัส ลีวีระพันธุ์)

  ประธานกรรมการตรวจสอบ

แบบประเมินความเพียงพอของระบบการควบคุมภายใน

ประจำปี 2548

บริษัท บริการเชื้อเพลิงการบินกรุงเทพ จำกัด (มหาชน)

วันที่ 22 กุมภาพันธ์ 2549

แบบประเมินนี้จัดทำโดยคณะกรรมการบริษัทฯ ซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 สภาพแวดล้อมภายในบริษัท (Internal Environment )

สภาพแวดล้อมภายในบริษัท หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะ หรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
รวมถึงการมีนโยบายและระเบียบปฏิบัติที่เป็นลายลักษณ์อักษร เป็นต้น

1.1
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

þ ใช่ r ไม่ใช่

  ข้อมูลเพิ่มเติม บริษัทฯ มีการจัดโครงสร้างองค์กร โดยเน้นการแบ่งแยกตามหน้าที่
  และมีการปรับปรุงโครงสร้างองค์กรให้สอดคล้องกับสภาวะทางธุรกิจที่เปลี่ยนแปลงไปอยู่เสมอ

  แหล่งที่มา จากฝ่ายบริหาร และได้รับการอนุมัติโดยกรรมการผู้จัดการ

1.2 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็น
ลายลักษณ์อักษร รวมทั้งบทลงโทษหากมีการฝ่าฝืน หรือไม่

þ มี r ไม่มี

  ข้อมูลเพิ่มเติม 1. บริษัทฯ มีการกำหนดไว้ในคู่มือนโยบาย และระเบียบข้อบังคับสำหรับ

  พนักงาน

  2. คณะกรรมการบริษัทฯ ได้กำหนดให้มีข้อพึงปฏิบัติและนโยบายต่างๆ
  รวมทั้งแต่งตั้งคณะกรรมการชุดต่างๆ เพื่อให้สอดคล้องกับหลักการ การกำกับดูแลกิจการที่ดี ได้แก่

1.  กำหนดให้มีนโยบายเกี่ยวกับการกำกับดูแลกิจการตามหลักการ การกำกับดูแลกิจการที่ดี
    อันเป็นปัจจัยหลักในการเสริมสร้างให้บริษัทฯ มีระบบการปฏิบัติงานที่มีประสิทธิภาพ
    และเป็นพื้นฐานของการเติบโตที่ยั่งยืน
    โดยได้ยึดมั่นในการดำเนินธุรกิจให้สอดคล้องกับกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจ และข้อบังคับของบริษัทฯ
    ข้อพึงปฏิบัติที่ดีสำหรับกรรมการบริษัทจดทะเบียน
    และหลักการการกำกับดูแลกิจการที่ดีของตลาดหลักทรัพย์
    รวมทั้งยึดมั่นในความรับผิดชอบต่อผู้มีส่วนได้เสียทุกฝ่าย สภาพแวดล้อม และประเทศชาติ ทั้งนี้
    ได้มีการเปิดเผยให้ผู้บริหารและพนักงานทราบโดยทั่วกัน

2.  กำหนดให้มีคู่มือนโยบายคณะกรรมการบริษัทฯ เพื่อเป็นคู่มือให้แก่ คณะกรรมการบริษัทฯ
    ได้เข้าใจถึงหลักเกณฑ์ นโยบาย และข้อมูลที่สำคัญ

3.  กำหนดให้มีข้อพึงปฏิบัติทางจริยธรรม (Code of Conduct) โดย
    ให้ฝ่ายบริหารและพนักงานลงนามรับทราบ และแจกข้อพึงปฏิบัติฯ ให้กับคณะกรรมการบริษัทฯ
    ฝ่ายบริหารและพนักงาน เพื่อยึดถือปฏิบัติ

4.  กำหนดให้มีนโยบาย กฎบัตร โครงสร้าง บทบาท และความรับ
    ผิดชอบในการบริหารความเสี่ยง
    เพื่อเป็นเครื่องมือในการบริหารงานและจัดการความเสี่ยงได้อย่างมีประสิทธิภาพและประสิทธิผล
    รวมทั้งได้มีการฝึกอบรมให้พนักงานทุกระดับรับทราบและเข้าใจเรื่อง
    บทบาทและความรับผิดชอบที่ต้องปฏิบัติ และกระบวนการบริหารความเสี่ยง ซึ่งประกอบด้วย
    การกำหนดวัตถุประสงค์ การบ่งชี้ความเสี่ยง การประเมินความเสี่ยง การจัดการความเสี่ยง
    และการติดตามผล

5.  แต่งตั้งคณะกรรมการตรวจสอบ โดยมีอำนาจ หน้าที่ ความรับผิดชอบ ในการสอบทานให้บริษัทฯ
    มีการรายงานทางการเงิน และการ ดำเนินงานอย่างถูกต้อง ครบถ้วน และเชื่อถือได้
    มีระบบการควบคุมภายใน และการตรวจสอบที่เหมาะสม และมีประสิทธิผล
    มีการปฏิบัติตามกฎหมายที่เกี่ยวข้องและข้อผูกพันที่มีไว้กับบุคคลภายนอก มีการดูแลรักษาทรัพย์สิน
    สอบทานระบบการบริหารความเสี่ยง ระบบการควบควบคุมภายในอย่างเป็นอิสระ
    พิจารณาคัดเลือก เสนอ แต่งตั้ง ผู้สอบบัญชี และการเปิดเผยข้อมูล รวมทั้ง
    การจัดทำรายงานการกำกับดูแลกิจการของคณะกรรมการตรวจสอบ

6.  แต่งตั้งคณะกรรมการกำหนดค่าตอบแทน โดยมีอำนาจ หน้าที่
    ความรับผิดชอบในการพิจารณาค่าตอบแทนประจำปี เงินรางวัล เบี้ยประชุม บำเหน็จ โบนัส
    และผลประโยชน์ตอบแทนอื่นๆ ของคณะกรรมการ และกรรมการผู้จัดการ
    ยกเว้นการปรับค่าตอบแทนประจำปี บำเหน็จ โบนัส หรือผลประโยชน์ตอบแทนอื่นๆ
    ของกรรมการผู้จัดการ ให้เป็นไปตามสัญญาจ้าง
    เพื่อให้การกำหนดค่าตอบแทนเป็นไปโดยโปร่งใสและเหมาะสม

7.  แต่งตั้งคณะกรรมการสรรหา โดยมีอำนาจ หน้าที่
    ความรับผิดชอบในการพิจารณาคัดเลือกบุคคลที่จะดำรงตำแหน่งกรรมการอิสระ
    และกรรมการผู้จัดการในตำแหน่งที่ว่างลง อย่างไรก็ตาม ที่ประชุมคณะกรรมการบริษัทฯ
    ได้อนุมัติให้ขยายขอบเขต หน้าที่ และวาระการดำรงตำแหน่งของคณะกรรมการสรรหา
    โดยให้ครอบคลุมการสรรหากรรมการบริษัทฯ ทุกประเภท และมีวาระการดำรงตำแหน่ง 2 ปี
    รวมทั้งให้มีผลบังคับตั้งแต่วันที่ 11 พฤศจิกายน 2548 ทั้งนี้
    เพื่อให้การสรรหากรรมการและกรรมการผู้จัดการของบริษัทฯ
    เป็นไปโดยโปร่งใสและนำมาซึ่งบุคลากรที่มีความรู้ความสามารถ
    อันจะก่อให้เกิดการบริหารงานที่มีประสิทธิภาพ
    และสอดคล้องกับหลักการการกำกับดูแลกิจการที่ดี

8.  แต่งตั้งคณะกรรมการบริหารความเสี่ยง โดยมีอำนาจ หน้าที่ ความ
    รับผิดชอบในการนำเสนอกรอบการบริหารความเสี่ยง
    เพื่อเป็นแนวทางในการปฏิบัติภายในบริษัทฯ รวบรวม ติดตาม และสอบทาน ความเสี่ยง
    ในระดับบริษัทฯ รวมทั้งให้การสนับสนุนในด้านต่างๆ เพื่อให้เกิดความตระหนัก
    และเข้าใจในความสำคัญของการบริหาร ความเสี่ยง

  แหล่งที่มา จากฝ่ายบริหาร และได้รับการอนุมัติโดยที่ประชุมฝ่ายบริหารหรือคณะกรรมการบริษัทฯ

1.3 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้าน การเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้มีการจัดทำนโยบายและระเบียบวิธีปฏิบัติงานในด้านต่าง ๆ ดังนี้

1.  ด้านการเงิน เช่น คู่มือการเบิกจ่ายเงินสดย่อย, คู่มือการเบิกเงิน

  ทดรองจ่าย, คู่มือการจัดทำงบประมาณ, คู่มืออำนาจอนุมัติทางด้าน การเงิน เป็นต้น

2.  ด้านการจัดซื้อ เช่น คู่มือจัดซื้อ

3.  ด้านความเสี่ยง เช่น คู่มือการบริหารความเสี่ยง,
    คู่มือการรายงานสถานะดัชนีชี้วัดความเสี่ยงและผลการดำเนินการควบคุมดัชนีชี้วัดความเสี่ยงกรณีเกิดเหตุการณ์วิกฤต

4.  ด้านการบริหารทั่วไป เช่น คู่มือนโยบายคณะกรรมการบริษัทฯ, คู่มืออำนาจการอนุมัติสั่งการ,
    คู่มือนโยบาย และระเบียบข้อบังคับของบริษัทสำหรับพนักงาน, คู่มือความปลอดภัย,
    คู่มือการปฏิบัติงานเติมน้ำมันอากาศยานสำหรับพนักงาน,
    ข้อบังคับกองทุนสำรองเลี้ยงชีพพนักงาน, วิธีการปฏิบัติงานในระบบคุณภาพ,
    ระเบียบปฏิบัติสำหรับการนำทรัพย์สินออกนอกบริษัทฯ_
    คู่มือการใช้บริการงานกฎหมายและตลาดหลักทรัพย์ และคู่มือมาตรฐานความสามารถ
    (Competency Model) เป็นต้น

  แหล่งที่มา จากฝ่ายบริหารและได้รับการอนุมัติโดยที่ประชุมฝ่ายบริหารหรือคณะกรรมการบริษัทฯ

1.4 ในการกำหนดนโยบายและแผนการปฏิบัติงาน
บริษัทได้คำนึงถึงความเป็นธรรมต่อคู่ค้าเพื่อประโยชน์ของบริษัทฯ ในระยะยาว ใช่หรือไม่

þ ใช่ r ไม่ใช่

  ข้อมูลเพิ่มเติม บริษัทฯ ได้มีการปฏิบัติและดำเนินการตาม User Agreement
  ที่ทางบริษัทฯกับผู้ใช้บริการได้กระทำตามข้อตกลงร่วมกัน
  และเพื่อเป็นการเตรียมการสำหรับการประกอบธุรกิจของบริษัทฯ ที่ท่าอากาศยานสุวรรณภูมิ
  บริษัทฯ และผู้ใช้บริการได้จัดทำสัญญาให้บริการคลังน้ำมัน ท่อ Hydrant
  และเติมน้ำมันอากาศยาน รวมทั้งสัญญาเรื่องการชดใช้ค่าเสียหาย (Indemnification
  Agreement) ที่ท่าอากาศยานสุวรรณภูมิ นอกจากนี้ คณะกรรมการบริษัทฯ
  ยังได้อนุมัตินโยบายเกี่ยวกับการกำกับดูแลกิจการตามหลักการการกำกับดูแลกิจการที่ดี
  อันเป็นปัจจัยหลักในการเสริมสร้างให้บริษัทฯ มีระบบการปฏิบัติงานที่มีประสิทธิภาพ
  และเป็นพื้นฐานของการเติบโตที่ยั่งยืน โดยยึดถือหลักสิทธิและความเท่าเทียมกันของผู้ถือหุ้น
  และผู้มีส่วนได้เสีย ซึ่งเป็น 1 ในหลัก 7
  ประการของนโยบายเกี่ยวกับการกำกับดูแลกิจการของบริษัทฯ

  แหล่งที่มา จากฝ่ายบริหารและได้รับการอนุมัติโดยที่ประชุมคณะกรรมการบริษัทฯ

ส่วนที่ 2 การกำหนดวัตถุประสงค์ (Objective Setting)

การกำหนดวัตถุประสงค์ทางธุรกิจที่ชัดเจน คือ ขั้นตอนแรกสำหรับกระบวนการบริหารความเสี่ยง
องค์กรควรมั่นใจว่าวัตถุประสงค์ที่กำหนดขึ้นมีความสอดคล้องกับเป้าหมายเชิงกลยุทธ์และความเสี่ยงที่องค์กรยอมรับได้
โดยทั่วไปวัตถุประสงค์และกลยุทธ์ควรได้รับการบันทึกเป็นลายลักษณ์อักษร
และสามารถพิจารณาได้ในด้านดังต่อไปนี้

-   ด้านกลยุทธ์

-   ด้านการปฏิบัติงาน

-   ด้านการรายงาน

-   ด้านการปฏิบัติตามกฎ ระเบียบ

2.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

  แนวทางในการปฏิบัติงานของพนักงาน ใช่หรือไม่

þ ใช่ r ไม่ใช่

ข้อมูลเพิ่มเติม 1. บริษัทฯ ได้มีการกำหนดเป้าหมายการดำเนินธุรกิจ เพื่อให้พนักงานได้

ยึดเป็นแนวทางปฏิบัติ ดังนี้

1.  เป้าหมายที่กำหนดในแผนกลยุทธ์บริษัทฯ ปี พ.ศ.2546-2550 โดยอาศัยแนวคิด Balanced
    Scorecard ในการกำหนดมุมมองด้านต่างๆ ซึ่งมีรายละเอียด ดังนี้

-   มุมมองด้านการเงิน

-   มุมมองด้านลูกค้าและผู้มีส่วนได้เสีย

-   มุมมองด้านกระบวนการทำงาน

-   มุมมองด้านการเรียนรู้และพัฒนา

-   มุมมองด้านสังคม สิ่งแวดล้อม และอื่นๆ

2.  เป้าหมายในระบบคุณภาพ (ISO 9001) ซึ่งมีรายละเอียดดังนี้

-   ให้ความพึงพอใจแก่ลูกค้าโดยปราศจากคำร้องเรียนหรือได้รับ
    คำร้องเรียนจากลูกค้าอย่างเป็นทางการไม่เกิน 2 ครั้งต่อไตรมาส

-   ให้บริการที่ตรงต่อเวลา ไม่ต่ำกว่าร้อยละ 99.99
    เทียบกับจำนวนเที่ยวบินที่ให้บริการทั้งหมดต่อปี

-   ให้บริการด้วยความปลอดภัย ไม่มีอุบัติเหตุที่เกี่ยวกับการให้บริการโดยตรงต่ออากาศยาน

3.  มีระบบงบประมาณที่เป็นตัวสะท้อน และควบคุมการดำเนินงาน รวมทั้ง
    งบประมาณในแต่ละปีจะต้องผ่านการพิจารณาอนุมัติโดยที่ประชุมคณะกรรมการบริษัทฯ

2.  บริษัทฯ มีการรายงานข้อมูลที่เป็นตัวเงินและไม่ใช่ตัวเงินให้กับหน่วยงานภายนอกบริษัทฯ
    ภายในระยะเวลาที่กำหนด เช่น งบการเงินรายไตรมาสและประจำปี
    รายงานการถือหลักทรัพย์ และรายงานการประชุมผู้ถือหุ้น เป็นต้น และภายในบริษัทฯ เช่น
    การรายงานผลการดำเนินงานของบริษัทฯ ในด้านการปฏิบัติการ ด้านความปลอดภัยฯ
    และด้านการเงินเป็นราย ไตรมาส เป็นต้น

3.  บริษัทฯ ได้มีการกำหนดวัตถุประสงค์ด้านการปฏิบัติตามกฎระเบียบ และวิธีปฏิบัติงานต่างๆ
    ได้แก่ เอกสารขั้นตอนการดำเนินงานในด้านต่างๆ และคู่มือการปฏิบัติงานในด้านการเงิน
    การจัดซื้อ ความเสี่ยง และการบริหารทั่วไป เป็นต้น นอกจากนี้ ส่วนงานตรวจสอบภายใน
    และคณะกรรมการ ตรวจสอบ ยังได้ทำการสอบทานการปฏิบัติตามกฎระเบียบ
    และวิธีปฏิบัติงานต่างๆ เป็นประจำทุกปี

  แหล่งที่มา จากฝ่ายบริหาร และได้รับการอนุมัติโดยที่ประชุมฝ่ายบริหารหรือคณะกรรมการบริษัทฯ

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

þ ใช่ r ไม่ใช่

  ข้อมูลเพิ่มเติม 1. ได้มีการนำระบบ KPI (Key Performance Indicator)
  มาใช้เป็นหลักเกณฑ์ในการวัดผลการดำเนินงาน ซึ่งได้รับการอนุมัติโดยคณะกรรมการบริษัทฯ
  และเริ่มมีผลบังคับใช้ตั้งแต่ปี 2543 เป็นต้นมา อย่างไรก็ตาม ในปี 2546-2550 บริษัทฯ
  ได้มีการปรับปรุง KPI ดังกล่าว เพื่อให้สอดคล้องกับ กลยุทธ์หลักของบริษัทฯ
  โดยได้เพิ่มจำนวนมุมมองใหม่จากเดิม 4 ด้านเป็น 5 ด้าน คือ มุมมองด้านสังคม สิ่งแวดล้อม
  และอื่นๆ

  2. ในปี 2548 บริษัทฯ ได้มีการทบทวนวัตถุประสงค์องค์กร เพื่อให้เกิดความ ชัดเจน
  และสอดคล้องกับ Balance Scorecard (BSC)
  รวมทั้งครอบคลุมตัวชี้วัดผลการดำเนินงานขององค์กร (Key Performance Indicator -
  KPI)

  แหล่งที่มา จากฝ่ายบริหาร และได้รับการอนุมัติโดยที่ประชุมคณะกรรมการบริษัทฯ

ส่วนที่ 3 การบ่งชี้เหตุการณ์ (Event Identification)

การทำธุรกิจมักมีความไม่แน่นอนเกิดขึ้นมากมาย องค์กรไม่สามารถมั่นใจได้ว่า เหตุการณ์ใด
เหตุการณ์หนึ่งจะเกิดขึ้นหรือไม่ หรือผลลัพธ์ที่เกิดขึ้นจะเป็นอย่างไร
ดังนั้นในกระบวนการบ่งชี้เหตุการณ์
ผู้บริหารและพนักงานต้องร่วมกันระบุเหตุการณ์หรือเงื่อนไขที่อาจมีผลกระทบต่อวัตถุประสงค์ขององค์กร

3.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

þ มี r ไม่มี

ข้อมูลเพิ่มเติม บริษัทฯ ได้มีการดำเนินการในกระบวนการบริหารความเสี่ยง ดังนี้

1.  มีการแต่งตั้งคณะกรรมการบริหารความเสี่ยง โดยมีความรับผิดชอบในการพิจารณากลั่นกรอง
    เรื่องที่เกี่ยวกับการบริหารความเสี่ยง เพื่อนำเสนอต่อที่ประชุมคณะกรรมการบริษัทฯ ทั้งนี้
    บริษัทฯ
    มีการปฏิบัติตามกระบวนการบริหารความเสี่ยงตามที่ได้รับการอบรมจากที่ปรึกษาของบริษัทฯ
    ได้แก่ การกำหนดวัตถุประสงค์ การบ่งชี้ความเสี่ยง การประเมินความเสี่ยง
    การจัดการความเสี่ยง และการติดตามผล

2.  มีการนำวัตถุประสงค์องค์กรที่ปรับปรุงมาบ่งชี้และประเมินความเสี่ยงระดับองค์กรและกระบวนการใหม่ตามกระบวนการบริหารความเสี่ยง
    ประจำปี 2548 - 2549

3.  มีการประเมินความเสี่ยงแบ่งเป็น 2 ระดับ คือ การประเมินความเสี่ยงระดับองค์กร
    และระดับกระบวนการ

4.  มีการปรับปรุงดัชนีชี้วัดความเสี่ยงระดับองค์กรและกระบวนการ (Key Risk
    Indicator-KRI) ซึ่งถือเป็นระบบเตือนภัยล่วงหน้า (Early Warning System)
    ให้สอดคล้องกับวัตถุประสงค์ใหม่ของบริษัทฯ
    เพื่อจะได้แก้ไขปัญหาที่อาจจะเกิดขึ้นได้ทันเหตุการณ์
    รวมทั้งมีการจัดทำแผนการดำเนินการในกรณีเหตุการณ์ปกติและเหตุการณ์วิกฤต (Crisis
    Management) เช่น การกำหนดรูปแบบการดำเนินการ การรายงานและการติดตาม เป็นต้น

5.  มีการดำเนินการและรายงานความคืบหน้าของแผนการปฏิบัติงาน
    รวมทั้งติดตามผลการควบคุมดัชนีชี้วัดความเสี่ยงระดับองค์กรเป็นรายไตรมาส

  แหล่งที่มา จากฝ่ายบริหาร คณะกรรมการบริหารความเสี่ยง และคณะกรรมการตรวจสอบ รวมทั้ง
  ได้รับการอนุมัติโดยที่ประชุมฝ่ายบริหาร คณะกรรมการบริหาร ความเสี่ยง
  หรือคณะกรรมการบริษัทฯ

3.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

þ มี r ไม่มี

  ข้อมูลเพิ่มเติม 1. บริษัทฯ มีการบ่งชี้เหตุการณ์ หรือปัจจัยเสี่ยงต่างๆ ที่อาจจะเกิดขึ้น และ
  ส่งผลกระทบต่อวัตถุประสงค์ขององค์กร และแต่ละกระบวนการอย่างครบถ้วน เหมาะสม
  และต่อเนื่อง โดยพิจารณาจากแหล่งความเสี่ยงภายในและภายนอกบริษัทฯ ได้แก่
  ความเสี่ยงด้านกลยุทธ์, ด้านการลงทุน, ด้านปฏิบัติการ, ด้านการเงิน, ด้านบุคลากร
  และด้านกฎระเบียบ รวมทั้งมีการ
  ติดตามเพื่อให้มั่นใจว่าว่าบริษัทฯมีการระบุเหตุการณ์/ปัจจัยความเสี่ยงได้อย่างเหมาะสมและทันสมัย
  และมีการรายงานผลต่อฝ่ายบริหารหรือผู้ที่เกี่ยวข้องให้รับทราบอย่างสม่ำเสมอ

  2. บริษัทฯ มีการบ่งชี้ความเสี่ยงโดยการสอบทานข้อมูลพื้นฐานจากเอกสารที่เกี่ยวข้อง
  การสัมภาษณ์ผู้บริหารระดับสูง และการประชุมเชิงปฏิบัติการ ซึ่งประกอบด้วย
  ฝ่ายบริหารและพนักงานที่เกี่ยวข้อง

  แหล่งที่มา จากคู่มือการบริหารความเสี่ยง
  และรายงานการประเมินความเสี่ยงที่ได้รับการอนุมัติโดยกรรมการผู้จัดการ

ส่วนที่ 4 การประเมินความเสี่ยง (Risk Assessment)

เมื่อทำการบ่งชี้ความเสี่ยงเรียบร้อยแล้ว
ควรมีการประเมินว่าความเสี่ยงเหล่านั้นจะมีผลกระทบต่อการบรรลุวัตถุประสงค์อย่างไร
ผู้บริหารควรพิจารณาทั้งความเสี่ยงก่อนการควบคุม (Inherent Risk)
และความเสี่ยงหลังการควบคุม (Residual Risk) ความเสี่ยงก่อนการควบคุม
คือความเสี่ยงขององค์กรที่ปราศจากการดำเนินการใดๆ
ทั้งสิ้นของผู้บริหารเพื่อเปลี่ยนแปลงผลกระทบและโอกาสเกิดของความเสี่ยง
ส่วนความเสี่ยงหลังการควบคุม คือความเสี่ยงที่ยังคงอยู่
หลังจากที่ผู้บริหารได้ดำเนินการเพื่อจัดการต่อความเสี่ยงแล้ว

การประเมินความเสี่ยงควรพิจารณาถึงความไม่แน่นอนของเหตุการณ์หรือเงื่อนไขต่างๆ ใน 2
ปัจจัยดังต่อไปนี้

-   โอกาสเกิด ของความเสี่ยง

-   ผลกระทบ ที่อาจจะเกิดขึ้นจากความเสี่ยง

4.1 บริษัทมีการประเมินความเสี่ยงจากตัวบ่งชี้เหตุการณ์ /
ปัจจัยความเสี่ยงที่สำคัญอย่างสม่ำเสมอหรือไม่

þ มี r ไม่มี

  ข้อมูลเพิ่มเติม บริษัทฯ มีการประเมินความเสี่ยงจากตัวบ่งชี้เหตุการณ์ /
  ปัจจัยความเสี่ยงที่สำคัญที่ได้ระบุไว้เป็นรายปี
  โดยแบ่งเป็นความเสี่ยงก่อนการควบคุมและหลังการควบคุม

  แหล่งที่มา จากคู่มือการบริหารความเสี่ยง
  และรายงานการประเมินความเสี่ยงที่ได้รับการอนุมัติโดยกรรมการผู้จัดการ

4.2 บริษัทฯ มีการจัดระดับความสำคัญสำหรับความเสี่ยง เพื่อการตอบสนองหรือไม่

þ มี r ไม่มี

  ข้อมูลเพิ่มเติม บริษัทฯ จะประเมินความเสี่ยงโดยพิจารณาจากโอกาสเกิดของความเสี่ยง
  (Likelihood) และผลกระทบที่อาจจะเกิดขึ้นจากความเสี่ยง (Impact)
  ทั้งทางด้านการเงินและไม่ใช่การเงิน รวมทั้งจัดระดับความสำคัญของความเสี่ยงเป็นระดับสูง
  ปานกลาง และต่ำ ทั้งนี้ความเสี่ยงที่อยู่ในระดับสูงจะถูกนำมาพิจารณาเป็นลำดับแรก

  แหล่งที่มา จากคู่มือการบริหารความเสี่ยง
  และรายงานการประเมินความเสี่ยงที่ได้รับการอนุมัติโดยกรรมการผู้จัดการ

ส่วนที่ 5 การตอบสนองความเสี่ยง (Risk Response)

เมื่อความเสี่ยงได้รับการบ่งชี้และประเมินความสำคัญแล้ว
ผู้บริหารต้องประเมินวิธีการจัดการความเสี่ยงที่สามารถนำไปปฏิบัติได้และผลที่ได้ของการจัดการ
การพิจารณาทางเลือกในการดำเนินการจะต้องคำนึงถึงความเสี่ยงที่ยอมรับได้
และต้นทุนที่เกิดขึ้นเปรียบเทียบกับผลประโยชน์ที่จะได้รับเพื่อให้การบริหารความเสี่ยงมีประสิทธิผล
ผู้บริหารอาจต้องเลือกวิธีการจัดการความเสี่ยงอย่างใดอย่างหนึ่ง หรือหลายวิธีรวมกัน
เพื่อลดระดับโอกาสที่อาจเกิดขึ้น และผลกระทบของเหตุการณ์ให้อยู่ในช่วงที่องค์กรสามารถยอมรับได้
(Risk Tolerance)

5.1 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

þ ใช่ r ไม่ใช่

  ข้อมูลเพิ่มเติม 1. บริษัทฯ
  ได้ระบุถึงการดำเนินการเพื่อจัดการความเสี่ยงในระดับองค์กรสำหรับทุกความเสี่ยงที่สำคัญ
  อย่างไรก็ตาม ในบางความเสี่ยงที่เกี่ยวข้องกับการเปิดบริการสนามบินสุวรรณภูมิ เช่น
  เรื่องของความไม่แน่นอนของรายได้ ต้นทุนและส่วนแบ่งทางการตลาด เป็นความเสี่ยงที่บริษัทฯ
  จะทำการติดตามความเสี่ยงอย่างสม่ำเสมอเพื่อทำการกำหนดแผนปฏิบัติการได้อย่างเหมาะสม
  และทันท่วงที นอกจากนี้ บริษัทฯ ยังมีความเสี่ยงจากอัตราแลกเปลี่ยนเงินตราต่างประเทศ
  โดยมีรายการกับลูกหนี้การค้า เจ้าหนี้ และเงินกู้ยืม เป็นสกุลเงินต่างประเทศ บริษัทฯ
  จึงได้เข้าทำสัญญาขายเงินตราต่างประเทศล่วงหน้ากับสถาบันการเงินหลายแห่งเพื่อป้องกันความเสี่ยง
  ดังกล่าว

  2. บริษัทฯ มีกระบวนการจัดการหรือบริหารความเสี่ยงอย่างเป็นระบบ
  โดยพิจารณาทางเลือกที่มีประสิทธิผลและคุ้มค่าที่สุด
  เพื่อลดโอกาสที่จะเกิดเหตุการณ์ความเสี่ยงและผลกระทบต่อความเสียหายที่จะเกิดเหตุการณ์ความเสี่ยงนั้นให้อยู่ในระดับที่ยอมรับได้
  รวมทั้งมีการบริหารความเสี่ยงอย่างต่อเนื่องควบคู่ไปกับมาตรการควบคุมภายใน
  ให้มีความสัมพันธ์เหมาะสมกับความเสี่ยงที่เปลี่ยนแปลงไปอยู่ตลอดเวลา
  โดยเลือกจัดการกับความเสี่ยงระดับสูงเป็นอันดับแรก ทั้งนี้บริษัทฯ
  ใช้กลยุทธ์ในการบริหารความเสี่ยงที่สอดคล้องกับมาตรฐานสากล ดังนี้

1.  การยอมรับ (Take) ในกรณีที่ฝ่ายบริหารพิจารณาเห็นชอบว่า ความเสี่ยงที่เกิดขึ้น
    ส่งผลกระทบไม่เกินระดับที่ยอมรับได้ เช่น การกำหนดและติดตามตัวบ่งชี้ความเสี่ยงที่สำคัญ
    และการจัดทำแผน ฉุกเฉิน เป็นต้น

2.  การจัดการ (Treat)
    เป็นการดำเนินการเพื่อลดโอกาสที่จะเกิดเหตุการณ์ความเสี่ยงและผลกระทบต่อความเสียหายที่จะเกิดเหตุการณ์
    ความเสี่ยงนั้นให้อยู่ในระดับที่ยอมรับได้ เช่น การทดสอบแผนฉุกเฉิน การแบ่งแยกหน้าที่
    การฝึกอบรมพัฒนาบุคลากร การตรวจนับทรัพย์สิน
    และการปรับปรุงระบบคอมพิวเตอร์ให้มีประสิทธิภาพยิ่งขึ้น เป็นต้น

3.  การหลีกเลี่ยง (Terminate) โดยการหลีกเลี่ยงหรือหยุดกระทำกิจกรรม
    หรือเปลี่ยนรูปแบบการทำกิจกรรม ที่จะก่อให้เกิดความเสี่ยง

4.  การโอนย้าย (Transfer) โดยการแบ่งโอนหรือกระจายความเสี่ยงให้กับ ผู้อื่นแทน เช่น
    จัดให้มีการประกันภัยทรัพย์สิน และการประกันภัยอุบัติเหตุ เป็นต้น

3. บริษัทฯ ได้กำหนดให้มีมาตรการต่าง ๆ ดังนี้

1.  กำหนดให้มีนโยบายการบริหารความเสี่ยงและกำหนดให้พนักงานทุกคนมีหน้าที่และความรับผิดชอบต่อการบริหารความเสี่ยง

2.  มีการดำเนินการและรายงานความคืบหน้าของแผนการปฏิบัติงานและ
    ติดตามผลการควบคุมดัชนีชี้วัดความเสี่ยงระดับองค์กรเป็นราย
    ไตรมาสต่อคณะกรรมการบริหารความเสี่ยง คณะกรรมการตรวจสอบ และคณะกรรมการบริษัทฯ
    เพื่อทราบทุกครั้ง

3.  มีการดำเนินการควบคุมความเสี่ยงที่สำคัญทั้งระดับองค์กรและกระบวนการ
    โดยใช้ดัชนีชี้วัดความเสี่ยง (Key Risk Indicator - KRI)
    ซึ่งถือเป็นระบบเตือนภัยล่วงหน้า (Early Warning System)
    รวมทั้งมีการปรับปรุงดัชนีชี้วัดความเสี่ยงให้สอดคล้องกับวัตถุประสงค์ของบริษัทฯ

4.  มีการจัดทำคู่มือการรายงานสถานะดัชนีชี้วัดความเสี่ยงเพื่อใช้เป็นแนวทางในการยึดถือปฏิบัติในการดำเนินการและติดตามในกรณีเหตุการณ์ปกติและเหตุการณ์วิกฤต

5.  มีการจัดทำระบบโครงสร้างต้นทุนเพื่อให้บริษัทฯ ทราบถึงรายได้และต้นทุนของแต่ละกิจกรรม
    อันนำไปสู่การเพิ่มประสิทธิภาพในการ บริหารงาน และเพิ่มผลกำไรให้แก่บริษัทฯ
    อย่างต่อเนื่อง

6.  มีการจัดทำคู่มือมาตรฐานความสามารถ (Standard of Competency Model)
    เพื่อใช้เป็นแนวทางในการพัฒนาพนักงานให้มีความรู้ ความสามารถ
    และรองรับกับการแข่งขันทางธุรกิจ

7.  อยู่ในระหว่างการดำเนินการในเรื่องการออกแบบผังความก้าวหน้าในสายอาชีพ (Career
    Path) แผนทดแทนตำแหน่งงาน (Succession Planning)
    และแผนพัฒนาพนักงานเป็นรายบุคคล (Individual Development Plan)
    เพื่อจัดให้มีระบบในการสร้างและรักษาพนักงาน เป็นแนวทางในการพิจารณาปรับโอนย้าย
    และหมุนเวียนของแต่ละตำแหน่งงาน และสามารถวิเคราะห์หาผู้สืบทอดตำแหน่งงาน
    รวมทั้งเป็นแนวทางในการจัดทำแผนพัฒนาพนักงานเป็นรายบุคคล โดย
    มุ่งเน้นให้พนักงานเกิดการพัฒนาตนเองอย่างต่อเนื่องอยู่เสมอ

  แหล่งที่มา 1. จากคู่มือการบริหารความเสี่ยง
  และรายงานการประเมินความเสี่ยงที่ได้รับการอนุมัติโดยกรรมการผู้จัดการ

  2. จากคู่มือการรายงานสถานะดัชนีชี้วัดความเสี่ยงที่ได้รับการอนุมัติโดยที่ประชุมฝ่ายบริหาร

  3. จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และ/หรือได้รับการอนุมัติโดยที่ประชุมฝ่ายบริหาร คณะกรรมการบริหาร ความเสี่ยง
  และคณะกรรมการบริษัทฯ

5.2
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

  ข้อมูลเพิ่มเติม 1. บริษัทฯ มีการจัดทำประกาศเรื่อง
  นโยบายการบริหารความเสี่ยงให้พนักงานทุกคนรับทราบและปฏิบัติตามอย่างต่อเนื่อง ทั้งนี้
  เพื่อให้กระบวนการบริหารความเสี่ยงดำเนินไปอย่างเป็นระบบ มีประสิทธิภาพและ ประสิทธิผล

2.  บริษัทฯ มีช่องทางการสื่อสารให้พนักงานทุกคนรับทราบ และปฏิบัติตาม เช่น

    1.  เมื่อมีการรับพนักงานเข้ามาใหม่ทุกครั้ง ทางบริษัทฯ
        มีการจัดอบรมให้พนักงานได้รับทราบถึงวิธีการปฏิบัติงาน การอบรมด้านความ
        ปลอดภัยในการทำงาน

    2.  มีการแจกคู่มือการปฏิบัติงาน ที่เกี่ยวข้องให้พนักงานเพื่อรับทราบและปฏิบัติ

    3.  มีการจัดพนักงานเข้ารับการอบรมอย่างต่อเนื่อง โดยการฝึกอบรม
        ภายในและภายนอกบริษัทฯ อย่างสม่ำเสมอ

  แหล่งที่มา 1. จากคู่มือการบริหารความเสี่ยงที่ได้รับการอนุมัติโดยกรรมการผู้จัดการ

  2. จากฝ่ายบริหาร และแจ้งพนักงานทุกคน

5.3 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

  ข้อมูลเพิ่มเติม บริษัทฯ มีหน่วยงานที่ทำหน้าที่ในการติดตามหน่วยงานต่าง ๆ
  ให้ปฏิบัติตามแผนการบริหารความเสี่ยงที่กำหนดไว้เป็นรายไตรมาส คือ

1.  แผนกบริหารความเสี่ยง

2.  ส่วนงานตรวจสอบภายใน โดยรายงานผลตรงต่อคณะกรรมการตรวจสอบ นอกจากนี้
    คณะกรรมการตรวจสอบ ยังได้ทำการสอบทานระบบการบริหารความเสี่ยง
    และนำเสนอประธานคณะกรรมการบริษัทฯ และผู้ที่เกี่ยวข้องเป็นรายไตรมาส

  แหล่งที่มา 1. จากคู่มือการบริหารความเสี่ยงที่ได้รับการอนุมัติโดยกรรมการผู้จัดการ

2. จากคณะกรรมการตรวจสอบ

ส่วนที่ 6 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

6.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ มีการกำหนดคู่มืออำนาจการอนุมัติสั่งการ (Manual of Authorities)
และมีการปรับปรุงอย่างสม่ำเสมอ โดยมีวัตถุประสงค์ ดังนี้

1.  เพื่อกำหนดแนวทางการอนุมัติสั่งการเพื่อให้การบริหารงานของบริษัทฯ เป็นไปอย่างคล่องตัว
    มีประสิทธิภาพ และถูกต้องตามขอบเขตอำนาจที่ได้รับมอบหมาย

2.  เพื่อให้มีระบบการควบคุมภายในและตรวจสอบที่มีประสิทธิผล
    เหมาะสมกับการดำเนินธุรกิจของบริษัทฯ

  แหล่งที่มา จากฝ่ายบริหาร และได้รับการอนุมัติโดยที่ประชุมคณะกรรมการบริษัทฯ
  และกรรมการผู้จัดการ

6.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1)หน้าที่อนุมัติ (2)หน้าที่บันทึกรายการบัญชี และ
ข้อมูลสารสนเทศและ(3)หน้าที่ในการดูแลจัดเก็บทรัพย์สิน

þ ใช่ r ไม่ใช่

ข้อมูลเพิ่มเติม บริษัทฯ มีการแบ่งแยกหน้าที่ความรับผิดชอบในงาน 3 ด้าน ดังนี้

1.  หน้าที่อนุมัติจะเป็นไปตามคู่มืออำนาจการอนุมัติสั่งการ (Manual of Authorities)

2.  หน้าที่บันทึกรายการบัญชีและข้อมูลสารสนเทศ เช่น หน้าที่ของฝ่ายการเงินและบัญชี
    (งานทางด้านบัญชี) และฝ่ายทรัพยากรบุคคลและธุรการ (งานทางด้านบุคคลและเงินเดือน)
    เป็นต้น

3.  หน้าที่ในการดูแลจัดเก็บทรัพย์สิน เป็นหน้าที่ของฝ่ายทรัพยากรบุคคลและธุรการ และ
    ฝ่ายการเงินและบัญชี

  แหล่งที่มา จากฝ่ายบริหาร

6.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ในการทำธุรกรรมกับผู้ถือหุ้นรายใหญ่ จะมีการทำสัญญา User Agreement

  อย่างชัดเจนและต้องปฏิบัติให้เป็นไปตามสัญญา User Agreement ที่ทำไว้ร่วมกัน
  สำหรับการทำธุรกรรมอย่างอื่น บริษัทฯ มีข้อบังคับและหลักเกณฑ์การดำเนินงานของบริษัทฯ
  ที่ชัดเจน รวมทั้งต้องได้รับการอนุมัติจากผู้มีอำนาจตามที่ได้รับมอบอำนาจจากคณะกรรมการบริษัทฯ

  แหล่งที่มา จากฝ่ายบริหาร และได้รับการอนุมัติโดยที่ประชุมคณะกรรมการบริษัทฯ

6.4 ในกรณีที่มีการทำธุรกรรมตาม 6.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่
þ ใช่ r ไม่ใช่ r ไม่มีกรณีดังกล่าว

  แหล่งที่มา จากฝ่ายบริหาร

5.  ในกรณีที่มีการทำธุรกรรมตาม 6.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
    arms’ length basis) ใช่หรือไม่
    þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม เช่น

- บริษัทฯ ได้มีการปฏิบัติและดำเนินการตาม User Agreement ที่ทางบริษัทฯ

  กับผู้ใช้บริการได้กระทำตามข้อตกลงร่วมกัน เช่น การเก็บค่าบริการจากผู้ค้าน้ำมัน(Fuel
  Supplier) และสิทธิในการใช้อุปกรณ์ที่เท่าเทียมกัน เป็นต้น

  แหล่งที่มา จากฝ่ายบริหาร และได้รับการอนุมัติโดยที่ประชุมคณะกรรมการบริษัทฯ

6.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

þ ใช่ r ไม่ใช่ r ไม่มีกรณีดังกล่าว

  ข้อมูลเพิ่มเติม มีการติดตามให้ปฏิบัติตามเงื่อนไขที่ได้ตกลงกันไว้ เช่น การทำสัญญาเช่าพื้นที่

  ในเขตและนอกเขตลานจอดเครื่องบินท่าอากาศยานกรุงเทพ สัญญาเช่าท่อส่งเชื้อเพลิง
  และสัญญาโครงการระบบให้บริการเชื้อเพลิงอากาศยาน ณ ท่าอากาศยานสุวรรณภูมิ กับ บริษัท
  ท่าอากาศยานไทย จำกัด (มหาชน) และการทำสัญญาแก้ไขเพิ่มเติมสัญญาปรับโครงสร้างหนี้ฉบับที่
  2 ระหว่างกลุ่มเจ้าหนี้กับ บริษัท ขนส่งน้ำมันทางท่อ จำกัด (FPT) รวมถึงการทำสัญญาค้ำประกัน
  วงเงินสินเชื่อของ บริษัท ไทยเชื้อเพลิงการบิน จำกัด เป็นต้น

  แหล่งที่มา จากฝ่ายบริหาร และได้รับการอนุมัติโดยที่ประชุมฝ่ายบริหารหรือคณะกรรมการบริษัทฯ

6.7 กรณีที่บริษัทมีมาตรการเกี่ยวกับการทำธุรกรรมตาม 6.3 มาตรการดังกล่าวครอบคลุมไปถึง
กรณีที่ ผู้ที่เกี่ยวข้องดังกล่าว นำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่
r ใช่ r ไม่ใช่ þ ไม่มีกรณีดังกล่าว

ข้อมูลเพิ่มเติม เนื่องจากลักษณะของธุรกิจเป็นการบริการที่ไม่สามารถเอื้ออำนวยให้นำไป

ใช้ประโยชน์ส่วนตัวได้

  แหล่งที่มา จากฝ่ายบริหาร

6.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลเพิ่มเติม บริษัทฯ มีเงินลงทุนในบริษัทย่อย คือ บริษัท บริการน้ำมันอากาศยาน จำกัด
  (IPS) บริษัท ไทยเชื้อเพลิงการบิน จำกัด (TARCO) และบริษัท เจพี-วัน แอสเซ็ท จำกัด
  (JP-One Asset) ทั้งนี้ ส่วนงานตรวจสอบภายในได้เข้าทำการประเมินผลการควบคุมภายใน
  และคณะกรรมการตรวจสอบได้สอบทานเป็นประจำทุกปี

  แหล่งที่มา 1. จากฝ่ายบริหาร และได้รับการอนุมัติโดยที่ประชุมคณะกรรมการบริษัทฯ

  2. จากส่วนงานตรวจสอบภายใน เพื่อให้เป็นไปตามข้อกำหนดของสำนักงาน ก.ล.ต.

6.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

þ มี r ไม่มี

ข้อมูลเพิ่มเติม บริษัทฯ มีมาตรการในการติดตามให้การดำเนินงานของบริษัทฯ เป็นไปตาม

กฎหมายที่เกี่ยวข้อง เช่น

1.  การปฏิบัติตามกฎหมายที่เกี่ยวกับ พรบ.ควบคุมน้ำมันเชื้อเพลิง พ.ศ.2542
    การใช้สถานที่ทำการค้า ซึ่งเป็นที่รังเกียจหรืออาจเป็นอันตรายต่อสุขภาพ
    การอนุญาตสำหรับการใช้สถานที่สำหรับเก็บรักษาตั้งถัง เพื่อขอต่อใบอนุญาตจากทางการทุกปี

2.  การปฏิบัติตามกฎหมายของกระทรวงแรงงานและสวัสดิการสังคม ซึ่งทำให้บริษัทฯ
    ได้รับรางวัลการประกวดสถานประกอบการดีเด่นด้านความปลอดภัยอาชีวอนามัยและสภาพแวดล้อมในการทำงานระดับประเทศ
    ประจำปี 2543 – 2548 และรางวัลสถานประกอบการดีเด่นด้านแรงงานสัมพันธ์และสวัสดิการ
    ประจำปี 2548

3.  การปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัทฯ

  นอกจากนี้บริษัทฯ ยังให้ความสำคัญเกี่ยวกับการส่งเสริมและดูแลสิ่งแวดล้อม ซึ่งทำให้บริษัทฯ
  ได้รับรางวัลโครงการแมกไม้มิ่งเมือง ระดับหน้าบ้านหน้ามองประเภทร่มรื่นพฤกษาอาคารใหญ่ ณ
  สำนักงานเขตดอนเมือง ประจำปี 2548

  ทั้งนี้ ได้มีการสอบทานการปฏิบัติงานโดยส่วนงานตรวจสอบภายใน แผนกบริหารหลักทรัพย์
  และคณะกรรมการความปลอดภัย อาชีวอนามัย และสภาพแวดล้อมในการทำงาน

  แหล่งที่มา จากฝ่ายบริหาร ส่วนงานตรวจสอบภายใน แผนกบริหารหลักทรัพย์ และ
  คณะกรรมการความปลอดภัยอาชีวอนามัยและสภาพแวดล้อมในการทำงาน

6.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

r มี r ไม่มี þ ไม่มีกรณีดังกล่าว

แหล่งที่มา จากฝ่ายบริหาร

ส่วนที่ 7 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ

ผู้บริหาร ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อ

การตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

þ ใช่ r ไม่ใช่

ข้อมูลเพิ่มเติม บริษัทฯ มีการจัดทำเอกสารประกอบการประชุม ซึ่งระบุข้อมูลที่สำคัญต่างๆ

ให้คณะกรรมการบริษัทฯ พิจารณาก่อนการประชุมทุกครั้ง

  แหล่งที่มา จากฝ่ายบริหาร

7.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

þ ใช่ ได้รับก่อนวันประชุมไม่น้อยกว่า…7…วัน r ไม่ใช่

  แหล่งที่มา จากฝ่ายบริหาร

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น
    ได้มีการบันทึกข้อซักถามของกรรมการความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

þ ใช่ r ไม่ใช่

  แหล่งที่มา จากฝ่ายบริหาร

7.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

þ ใช่ r ไม่ใช่

  ข้อมูลเพิ่มเติม บริษัทฯ มีการจัดเก็บเอกสารแยกไว้เป็นหมวดหมู่ เช่น ใบสำคัญจ่าย,
  ใบสำคัญรับ, ใบโอนบัญชี และเอกสารประกอบการลงบัญชีต่างๆ เป็นต้น เป็นรายปี
  พร้อมทั้งได้มีการจัดสถานที่และอุปกรณ์สำหรับรองรับการจัดเก็บเอกสารทางบัญชีไว้อย่างเพียงพอและเหมาะสม
  ซึ่งได้กำหนดให้มีผู้ดูแล การจัดเก็บดังกล่าวไว้อย่างชัดเจน ทั้งนี้ ได้มีการสุ่มสอบทาน
  โดยส่วนงานตรวจสอบภายใน และคณะกรรมการตรวจสอบ

  แหล่งที่มา จากฝ่ายบริหาร

5.  คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชีที่
    รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

þ ใช่ r ไม่ใช่

ข้อมูลเพิ่มเติม บริษัทฯ ได้ใช้นโยบายบัญชีเป็นไปตามหลักการบัญชีที่รับรองทั่วไป ซึ่งได้รับ

การตรวจสอบและเสนอแนะโดยผู้สอบบัญชีภายนอก รวมทั้ง ได้รับการ
สอบทานโดยคณะกรรมการตรวจสอบเป็นรายไตรมาส นอกจากนี้บริษัทฯ
ยังได้ว่าจ้างที่ปรึกษาเข้ามาตรวจสอบระบบสารสนเทศของบริษัทฯ เป็นประจำทุกปี ทั้งนี้
เพื่อให้มั่นใจว่าบริษัทฯ มีการควบคุมภายในที่เพียงพอต่อการจัดการ ความเสี่ยงในระบบสารสนเทศ

  แหล่งที่มา จากฝ่ายบริหาร ส่วนงานตรวจสอบภายใน และผู้สอบบัญชี

ส่วนที่ 8 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล บริษัทควรต้องติดตาม

อย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

8.1 กรณีที่บริษัทมีการกำหนดเป้าหมายการดำเนินธุรกิจ คณะกรรมการได้เปรียบเทียบผลการ
ดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้ ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม 1. ฝ่ายบริหารมีการรายงานผลเป็นรายไตรมาส และรายปีต่อคณะกรรมการบริษัทฯ

2. คณะกรรมการบริษัทฯ ได้อนุมัติให้จัดทำแบบประเมินผลตนเองของกรรมการบริษัทฯ
และแบบประเมินผลคณะกรรมการบริษัทฯ เป็นประจำทุกปี ทั้งนี้ เพื่อให้กรรมการบริษัทฯ
สามารถประเมินบทบาท ความมี ประสิทธิผลในการบริหารงาน
และการกำกับดูแลกิจการทั้งของตนเองในฐานะกรรมการบริษัทฯ และของคณะกรรมการบริษัทฯ
โดยรวม อันจะเป็นแนวทางในการปรับปรุงการดำเนินงานของคณะกรรมการบริษัทฯ ให้ดี ยิ่งขึ้น
อีกทั้งยังเป็นการเปิดโอกาสให้คณะกรรมการบริษัทฯ
ร่วมกันพิจารณาถึงปัญหาจากการดำเนินงานที่ผ่านมา

  แหล่งที่มา จากฝ่ายบริหาร และรับทราบโดยที่ประชุมคณะกรรมการบริษัทฯ

8.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ในการประชุมคณะกรรมการบริษัทฯ มีวาระการติดตามให้มีการดำเนินการ

แก้ไข

  แหล่งที่มา จากฝ่ายบริหาร และรับการอนุมัติโดยที่ประชุมคณะกรรมการบริษัทฯ

8.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

þ ใช่ r ไม่ใช่

ข้อมูลเพิ่มเติม 1. บริษัทฯ ได้จัดให้มีระบบการตรวจสอบภายในขึ้น
โดยมีความเป็นอิสระในการปฏิบัติงาน และมีการวางแผนการตรวจสอบตามแนวความเสี่ยง
(Risk-based Audit Plan) โดยจัดทำเป็นแผนการตรวจสอบประจำปีและระยะยาว 5 ปี
รวมทั้ง ได้รับการสอบทานโดยคณะกรรมการตรวจสอบ

  2. ในการประชุมคณะกรรมการตรวจสอบ จะมีวาระของการติดตามผล
  การดำเนินงานของส่วนงานตรวจสอบภายในเป็นรายไตรมาส

  แหล่งที่มา จากส่วนงานตรวจสอบภายใน และคณะกรรมการตรวจสอบ
  รวมทั้งได้รับการอนุมัติโดยกรรมการผู้จัดการ และคณะกรรมการตรวจสอบ

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้อง
    รายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ได้มีการระบุไว้ในกฎบัตร ว่าด้วยวัตถุประสงค์ อำนาจ หน้าที่ และความรับ
ผิดชอบของงานตรวจสอบภายใน ซึ่งได้รับการอนุมัติโดยกรรมการผู้จัดการ
และคณะกรรมการตรวจสอบ

  แหล่งที่มา จากส่วนงานตรวจสอบภายใน และคณะกรรมการตรวจสอบ

8.5 เมื่อมีการตรวจพบข้อบกพร่องที่เป็นสาระสำคัญ
ได้มีการรายงานต่อคณะกรรมการบริษัท/คณะกรรมการตรวจสอบ
เพื่อพิจารณาสั่งการแก้ไขภายในระยะเวลาอันควร ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลเพิ่มเติม
  มีการกำหนดให้นำรายงานการตรวจสอบเสนอในการประชุมคณะกรรมการตรวจสอบทุกครั้ง
  และหากตรวจพบข้อบกพร่องที่เป็นสาระสำคัญ
  คณะกรรมการตรวจสอบจะรายงานผลต่อคณะกรรมการบริษัทฯ

  แหล่งที่มา จากส่วนงานตรวจสอบภายใน และคณะกรรมการตรวจสอบ

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

þ ใช่ r ไม่ใช่

ข้อมูลเพิ่มเติม ในการประชุมคณะกรรมการบริษัทฯ / คณะกรรมการตรวจสอบ
มีวาระของการติดตามการดำเนินการหรือเรื่องสืบเนื่อง

  แหล่งที่มา จากส่วนงานตรวจสอบภายใน และคณะกรรมการตรวจสอบ รวมทั้ง
  มีการแจ้งคณะกรรมการตรวจสอบ และคณะกรรมการบริษัทฯ เพื่อทราบหรืออนุมัติ

8.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน ในกรณีที่เกิด
เหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

þ มี r ไม่มี r ไม่มีกรณีดังกล่าว

  แหล่งที่มา จากส่วนงานตรวจสอบภายใน ฝ่ายบริหาร และคณะกรรมการตรวจสอบ
  รวมทั้งมีการแจ้งคณะกรรมการตรวจสอบ และคณะกรรมการบริษัทฯ เพื่อทราบหรืออนุมัติ